પાછલા અમુક સમયના પોલીસ ડાયરીના આંકડાઓની ચકાસણી કરવામાં આવશે તો પણ ભારતનગર અને મેઘપર બોરીચી વિસ્તારની સંવેદનશીલતા ખ્યાલ આવી શકે તેમ છે. ભારતનગરમાં મારામારી, ઝઘડાઓ, વેપારીઓને કનડગતો, મહીલાઓને માટે પણ સલામતીની દ્રષ્ટીએ સર્જાતા પડકારો, સહિતની ઘટનાઓને લઈને લોકદરબારમાં રજુઆતો કરવી જોઈએ. જો કે આવા અભ્યાસુ રજુઆતકર્તા છે પણ કયા? જો છે તો લોકદરબારોમાં તો સસ્તીપ્રસિદ્ધી ભુખ્યા તત્વો જ ગોઠવાઈ જતા હોય છે તો તેઓની રજુઆત પણ સાંભળે કોણ? ખેર હવે પૂર્વ કચ્છ પોલીસના ટોચના અધિકારી પ્રજાભિમુખ વલણ ધરાવી રહ્યા છે ત્યારે આ બાબતે હકારાત્મક રીતે ઘટતુ કરાવે તે જ સમયની માંગ બની રહી છે.